Държавен вестник, бр. 8, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  8
в хипербарна газова среда. Към водолазните 
барокамери се отнасят: декомпресионните, 
поточно-декомпресионните, за продължително 
пребиваване, транспортировъчни и преносими 
спасителни.
4. Водолазна дейност – съвкупност от 
всички мероприятия и процеси, свързани с 
цялостното непосредствено организиране, 
подготовка, осигуряване и практическо реа-
лизиране на водолазните спускания.
5. Водолазно дело – област на научната и 
практическата дейност, обхващаща всички 
въпроси, свързани със спускането на хора под 
вода или в хипербарни устройства с помощта 
на специална екипировка и технически сред-
ства за изпълнение на работа под вода.
6. Водолазно имущество – събирателно 
название на предметите на водолазната тех-
ника, контролно-измервателните прибори и 
разходните материали, необходими за провеж-
дане на водолазни спускания и поддържане 
на водолазната техника в експлоатационна 
готовност.
7. Водолазна квалификация – специфичен 
професионален опит, състоящ се в отработване 
на определен обем тренировъчни и работни 
водолазни спускания. 
8. Водолазен пост – мястото за спускане 
на водолазите от кораб, лодка, бряг, пирс, лед 
и т.н., оборудвано постоянно или временно 
със средства за осигуряване на водолазните 
спускания с място (помещение) за обличане/
събличане на водолаза и за разполагане на 
водолазното имущество.
9. Водолазни работи – работи под вода, 
извършени с използване на водолазен труд; 
делят се на спасителни, корабни, подводно-
технически, съдоподемни:
а) корабни водолазни работи – работи, 
свързани с оглед, експертиза, почистване и 
отстраняване на повреди по подводната част 
на корпуса на кораба и на неговите подвод-
ни устройства, оглед на местостоянките и 
пирсовете, а също работите на водолазите в 
наводнени корабни отсеци;
б) подводно-технически водолазни рабо-
ти – работи, изпълнявани от водолази при 
обследване на подводни съоръжения, оглед на 
дъното и изваждане на предмети от дъното;
в) спасителни водолазни работи – работи, 
изпълнявани от водолази при спасяване на 
хора на и под вода, оказване помощ на ко-
раби, съдове и летателни апарати, търпящи 
бедствие на море, и аварийни подводно-тех-
нически работи;
г) съдоподемни водолазни работи – ра-
боти, изпълнявани от водолазите при об-
следването на потънал обект, подготовката 
и изваждането му на повърхността (плитко-
вина, бряг и т. н.). 
10. Водолазно спускане – процес на по-
тапяне на водолаза под вода (повишаване 
налягането в барокамерата), пребиваване и 
работа на водолаза на зададена дълбочина, 
изваждане на повърхността или преход в 
нормални условия на въздушната среда по 
режим на декомпресия или без него. 
По предназначение водолазните спускания 
биват учебни и работни.
Пребиваването на водолазите и медицин-
ския персонал във водолазни барокамери под 
повишено налягане се явява разновидност на 
водолазните спускания.
В зависимост от дълбочината водолазните 
спускания са:
а) на малки дълбочини – до 10 м;
б) на средни дълбочини – от 10 до 20 м;
в) дълбоководни – на дълбочини не по-
големи от 30 м.
11. Водолазна техника – общо название 
на водолазното оборудване и техническите 
средства, предназначени за обезпечаване на 
водолазните спускания, работата на водолазите 
под вода и изваждането им на повърхността 
или за осигуряване на пребиваване под по-
вишено налягане.
12. Време на водолазното спускане – вре-
мето от момента на потапянето под вода 
(повишаване налягането в барокамерата) до 
момента на връщането на водолаза в усло-
вията на нормалното налягане на околната 
среда по режим на декомпресия или без него.
13. Декомпресия – процес на понижаване 
на налягането на обкръжаващата водолаза 
среда, съпровождан от освобождаване на 
организма на водолаза от разтворените в 
него инертни компоненти на дихателния газ. 
Декомпресията се провежда по режим, включ-
ващ скоростта за понижаване на налягането 
(скоростта за издигане на повърхността) на 
различни дълбочини, броя и дълбочината на 
спирките, времето за задържане на спирки-
те, реда за използването на газовите смеси 
(газовете) и времето за тяхното дишане от 
водолазите.
14. Дихателни газови смеси – въздух или 
изкуствено приготвена газова смес, подхо-
дяща за дишане от водолаза на определена 
дълбочина с определена продължителност.
15. Допуск до водолазни спускания – дава-
нето на ежегодно разрешение на служител от 
МВР за участие във водолазни спускания и 
медицинското им осигуряване при изпълнение 
на служебни задачи.
16. Лечебна рекомпресия – процес на пов-
торна компресия и декомпресия на водолазите 
с цел лечение на професионални водолазни за-
болявания. Провежда се по специален режим.
17. Насищане (сатурация) – процес, при-
дружен с компресиране на водолазите, при 
който тъканите на организма им се насищат 
с инертните компоненти на дихателния газ.